Сузалежных адносін зараз не менш. Можа, скарацілася колькасць зваротаў ад прадстаўнікоў сямейных пар. Гэта таму, што людзі радзей і пазней бяруць шлюб. У нездаровай сузалежнасці шмат прычын, многія з іх родам з дзяцінства. Уплывае на гэта таксама сацыяльная абстаноўка: калі ў грамадстве беспрацоўе, нельга пабудаваць жытло, адзін з партнёраў будзе трымацца іншага, нягледзячы ні на што, бо яму банальна няма куды ісці.